Publication: Magyar Közlöny
Issue: MK-2010-83 (Year: 2010, Number: 83)
Era: contemporary
Section: 1998. évi III. törvény (a továbbiakban: Nsztv.) 13. § (1) bekezdésében foglalt rendelkezéseknek, mely szerint
Paragraph Index: 56

1998. évi III. törvény (a továbbiakban: Nsztv.) 13. § (1) bekezdésében foglalt rendelkezéseknek, mely szerint a népszavazásra feltett konkrét kérdést úgy kell megfogalmazni, hogy arra egyértelmûen lehessen válaszolni. Az OVB határozatában tükrözõdõ álláspont szerint mind a jogalkotó, mind a választópolgárok számára kétséges a kérdés értelmezhetõsége. A népszavazásra feltenni kívánt kezdeményezés ugyanis számos kérdést von egybe, úgymint a bûnhalmazatban vagy visszaesõként szándékos, személy elleni erõszakos bûncselekményt több alkalommal elkövetõ személyre kiszabható büntetési tétel alsó és felsõ határának megemelését, valamint az életfogytig tartó szabadságvesztés kiszabásának egy új esetét. Ezek a kérdések azonban külön-külön is megválaszolhatók. A kezdeményezés összetettsége miatt a választópolgárnak nincs lehetõsége megkülönböztetést tenni, és részkérdésenként véleményt nyilvánítani. Ennek alapján a népszavazásra feltenni kívánt kérdésre nem lehet egyértelmûen válaszolni. A kérdés továbbá – mutat rá az OVB indokolása – nem egyértelmû azért sem, mert megfogalmazása oly mértékben bonyolult, hogy a választópolgár számára e miatt sem megválaszolható.

Source: https://magyarkozlony.hu/hivatalos-lapok/3cd48eee89981edfe76f3dec548eb29db28878cb/dokumentumok/59a1179914d4c577c77e67a076be026b61187d9d/letoltes